# name
La bioquímica, millor al revés i junts: experiència de Team Based Learnig (tbl) a Ciències de la Salut.

# metadata.dc.description.abstract[].value
L’aprenentatge basat en equips (Team Based Learning TBL) és una metodologia docent derivada de l’aula inversa, que incorpora la modalitat de treball en equip. Els components dels diferents grups han de treballar de forma individual i mitjançant una guia els continguts de la lliçó i a l’inici de la classe s’avaluen de forma individual mitjançant un test o qüestionari en format SOCRATIVE de uns 10 min, després de una estona de intercanvi i treball en grup, supervisat pel professorat, es procedeix aclarir les conceptes més complicats mitjançant una mini-classe dirigida. Posteriorment es procedeix a realitzar una activitat d’aplicació de conceptes amb un cert grau de complexitat que suposa tenir els conceptes i entendre la seva aplicació en un context significatiu. Posteriorment es realitza un segon test per tal de mesurar el grau d’assoliment dels continguts. Aquesta experiència s’ha portat a terme en els ensenyaments de Podologia i Odontologia a primer curs a les assignatures de Bioquímica i Biofísica i Bioquímica i Biologia Molecular respectivament. D’entrada la proposta s’havia d’implementar de forma presencia, però degut a la situació de pandèmia van poder comparar les dinàmiques i els resultats d’aprenentatge obtinguts tant de forma presencial com online dels mateixos estudiants. Per realitzar la versió online de la metodologia TBL es van generar grups mitjançant el Campus virtual i els estudiants es connectaven online a les diferents finestres de treball generades on els professor podia tenir accés durant el procés de discussió i treball en grup.
Els resultats obtinguts a partir de les enquestes de satisfacció i els propis resultats d’aprenentatge demostren que la metodologia de TBL resulta molt més efectiva en un format presencial i que el format online. Aquest format va presentar nombrosos problemes de comunicació i va dificultar la interacció entre els diferents components del grup a la vegada que va reduir les interaccions i la participació activa, incidint negativament sobre els resultats d’aprenentatge en comparació a la versió presencial del TBL.

# metadata.dc.relation.ispartof[].value
Comunicació a la Taula de Docència Mixta en les XI Trobades de Professors de Ciències de la Salut. Octubre 2022

# metadata.dc.rights[].value
cc by-nc-nd (c) Manzano Cuesta, Anna et al., 2023

# metadata.dc.title[].value
La bioquímica, millor al revés i junts: experiència de Team Based Learnig (tbl) a Ciències de la Salut.